MIDA JÕULUD SINU JAOKS TÄHENDAVAD?
Hannuka veetmine Soomes
Minu nimi on Moshe ja ma olen iisraellane, juut.
Elan Soomes alates 90-ndate algusest.
Elan Helsingis, Ruoholahtis, kus ka praegu viibime.
Olen abielus soomlannaga peaaegu terve igaviku.
Mina olen Maiju Atzmon.
Olen pärit Soomest, aga elanud ka Iisraelis 12 aastat.
Olen nii Soome kui Iisraeli kodanik, aga hetkel elan siis Helsingis.
Mul on 3 last ja mu mees on iisraellane.
Judaisimini jõudsin üsna kergesti,
kuna olen lapsest saati olnud üsna tuttav Iisraeli asjadega,
ka Vana kui Uue Testamendiga
ja tundnud huvi Iisraeli ajaloo vastu.
Nii kohtasin ka oma tulevast meest.
Nii et Iisraeli minek ja sinna elama asumine
viis üsna loomulikul moel selleni, et pöördusin judaismi poole.
Hannuka tähendab rõõmustamise püha
ja ongi kogu meie rahva üks rõõmsamaid pühasid.
See tähendab igal päeval küünla süütamist
küünlajalal, mille nimeks on hanukkia.
Me süütame igal päeval ühe küünla pluss iga päeva eest veel eraldi omad.
Ehk siis esimesel päeval ühe küünla,
teisel päeval kaks küünalt,
kolmandal päeval kolm küünalt.
Nädala lõpuks süütame kokku 8 küünalt,
pluss "shamash"i küünla, mis aitab süüdata kõiki teisi küünlaid.
Küünalde süütamise ajal palume erilise palve
ja peale seda laulab kogu pere kõik koos.
Meil on teatud oma laulud, mis on seotud Hannukaga.
Tavaliselt püüame olla kogu perega koos
ja koondada ka lapsed kõik ühtekokku.
Ja see ongi see, kuidas kogu tseremoonia lõppeb.
Oleme tänulikud ime eest, mis meile Makabei ajast sündis.
Sellega seoses tähistame ka õlilambi imet,
kus algselt olemasolevat õli oli vaid ühe päeva jagu põlemiseks,
aga mida tegelikult jagus põlema 8 päevaks.
Hannuka on juutidele tähtis nii ime kui ka valguse pühana.
Ime, mis sündis 165 e.m.a., on tänaselgi päeval ajakohane.
Tol ajal oli väike punt makabeialastest juute,
kes sõdisid suurte riikide - Süüria ja Kreeka vastu,
võites selle lahingu ja saades tagasi oma teise templi.
See on äärmiselt suur ime
ja tähtis püha nii juutidele kui ka kristlastele, kes sellest teavad.
Kui kirjeldada Hannukat lühidalt, vaid ühe sõnaga,
siis see on ime.
Märk sellest, et kui usud millessegi, siis see ka sünnib.
Püüame seda imet meeles pidada ja seda igal aastal korrata,
mõistmaks, et me pole üksi,
vaid meil on Jumal, kes kannab hoolt meie eest.
Peame vaid uskuma Temasse
ja pidama meeles, kes ja mis me oleme
ning kust me tuleme.
Ja ka seda,
mis vähemalt vaimses mõttes on elus kõige olulisem.
Olles süüdanud küünlad ja laulnud,
sööme me peamiselt pontšikuid ja ahjupannkooke.
See on meie igapäevane tseremoonia 8 päeva järjest,
mis toob meile palju valgust ja rõõmu.
Samas ka väge ja uut energiat jätkata oma teekonda.
Hannuka tähendab minu jaoks väikest pausi argielust ja pimedusest
ning koosolemise aega.
Ja nii nagu jõulude ajal, nii teeme meiegi kingitusi
ja kanname üksteise eest hoolt.
See on see kõige tähtsam asi kogu selles loos.
Kuna Hannukat peetakse jõuludega samaaegselt,
sobib see hästi nii juutidele kui kristlastele.
Mul on siin se-vi-von,
millel on heebreakeelsed tähed.
Nun,
gimel,
hay,
shin.
Kõik need kokku tähendavad: "Suur ime sündis seal".
Mäng käib nii, et me paneme selle keerlema.
Kui vurr jääb "shin"i küljele, kirjutatakse paberile "seal".
Kui vurr jääb "hay" peale, kirjutatakse paberile "sündis".
Mängija, kes saab esimesena kokku "Suur ime sündis seal", on võitja.
Samal ajal, kui vurri keerutatakse, lauldakse ka järgmist laulu.
Soomes saab väga hästi Hannukat tähistada,
minnes kasvõi raudteejaama uisutama, kus toimub "Hannuka jääl" üritus
või minnes sünagoogi.
Nii et Hannukat saab siin pidada täpselt sama hästi kui Iisraeliski.
Hannuka tähendab valgust, armastust, imet ja Jumalat.
Tõlge: Anne-Ly Raukas